
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΑΘΗΝΑ _ ΤΡννΠΥ ΤΡΤΔΡΤΛ ΑΡΙΘΜΟΣ ΦΥΛΛΟΥ , 

20 ΔΕΚΕΜΒΡΙΟΥ 1990 ΙΕΤΛυί · ΙΕΙΜΓ,υ 709 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Ελεγχόμενης Ανάπτυξης (ΖΕΑ) στην περιοχή 
«Ελαιώνα» των Δήμων Αθηναίων, Αγ. Ιωάννη Ρέντη, Αιγάλεω, 

Περιστεριού και Ταύρου (Ν. Αττικής) .:. 1 

Έγκριση τοπικού ρυμοτομικού σχεδίου στην εκτός σχεδίου περιοχή 
.του Δήμου Πρέβεζας (Ν. Πρέβεζας) για τον καθορισμό χώρου 
για την εκτέλεση στεγαστικού προγράμματος του ΟΕΚ και κα¬ 
θορισμός όρων και περιορισμών δόμησης αυτού .· 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός Ζώνης Ελεγχόμενης Ανάπτυξης (ΖΕΑ) στην περιοχή 
«Ελαιώνα» των Δήμων Αθηναίων, Αγ. Ιωάννη Ρέντη, Αιγάλεω, Πε¬ 
ριστεριού και Ταύρου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 99 (παρ. 2)τόυ Ν. 1892/1990 «Για τον 
εκσυγχρονισμό και την ανάπτυξη» (Α' 101). 

2. Τις διατάξεις της παρ. 1 εδ. ιδ του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α' 137) 

3. Την από 5.11.1990 αιτιολογική έκθεση του Οργανισμού της 
Αθήνας. 


4. Το 69244/10.093/19.10.1990 έγγραφο της Δ/νσης Πολεοδο- 
μικού Σχεδιασμού προς τους Δήμους Αθηναίων, Αιγάλεω, Αγ. Ιωάννη 
Ρέντη, Περιστεριού και Ταύρου και το γεγονός ότι οι ως άνω Δήμοι δεν 
απάντησαν μέχρι σήμερα. 

5. Την 651/1990 γνωμοδότηση του Συμβουλίου της Επικράτειας 

με πρόταση του Υπουργού Περιβάλλοντος, Χωροταξίας.και Δημοσίων 
Έργων, αποφασίζουμε: ,: . ' 

Άρθρο 1 - 

Καθορίζεται Ζώνη Ελεγχόμενης Ανάπτυξης, «ΖΕΑ», στην περιοχή 
του «Ελαιώνα» των Δήμων Αθηναίων, Αγ. Ιωάννη Ρέντη, Αιγάλεω, 
Περιστεριού και Ταύρου (Ν. Αττικής), όπως η περιοχή αυτή φαίνεται να 
περικλείεται με κόκκινη γραμμή στα δύο (2) σχετικά διαγράμματα σε 
κλίμακα 1:5000 που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την 84015/1990 πράξη του και των 
οποίων αντίγραφα σε φωτοσμίκρυνση δημοσιεύονται με το παρόν διά¬ 
ταγμα. 

Άρθρο 2 

Η ισχύς του παρόντος διατάγματος αρχίζει από τη δημοσίευσή της 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 18 Δεκεμβρίου 1990 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡ1Σ ΤΗΣ ΚΥΒΕΡΙΝΙΗΣΕΡΣ (ΤΕΥΧΟΣ ΤΕΤΑΡΤΟ) 


( 2 ) 

Έγχριση τοπικού ρυμοτομικού οχεδίου στην εκτός σχεδίου περιοχή του 
. Δήμου Πρέβεζας (Ν. Πρέβεζας) για τον καθορισμό χώρου για την 
εκτέλεση στεγαστικού προγράμματος του ΟΕΚ και καθορισμός 
όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33) όπως αντικαταστάθηκε με την παρ. 13 του άρθρου 8 του Ν. 1512/ 
1985 «Τροποποίηση και συμπλήρωση πολεοδομικών διατάξεων, ρύθ¬ 
μιση συναφών θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 7,8 (παρ. 1) και 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 13 (παρ. 1, 2, 3) του Ν. 1674/1986 «Οργανισμός Κτηματο¬ 
λογίου και Χαρτογραφήσεων Ελλάδας «ΟΚΧΕ» και άλλες σχετικές δια¬ 
τάξεις (Α' 141) και με το άρθρο 1 (παρ. 3 και 4) του Ν. 1772/1988 
«Τροποποίηση του Ν. 1577/1985 «ΓΟΚ» και άλλες σχετικές διατά¬ 
ξεις» (Α' 91). 

3. Τις διατάξεις του εδαφίου ιδ της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

4. Τις 48/1989 και 312/1989 γνωμοδοτήσεις του δημοτικού συμ¬ 
βουλίου Πρέβεζας. 

5. Τις 83 και 260/90 γνωμοδοτήσεις του Κεντρικού Συμβουλίου 
Χωροταξίας, Οικισμού και Περιβάλλοντος. 

6. Την 537/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται Τοπικό ρυμοτομικό σχέδιο στην εκτός σχεδίου περιοχή 
του δήμου Πρέβεζας (Ν. Πρέβεζας) για την εκτέλεση επείγοντος στεγα- 
στικού προγράμματος του Οργανισμού Εργατικής Κατοικίας με την 
ονομασία «Πρέβεζα IV» με την δημιουργία: 

α) Των 1, 2, 4, 5, 6, 7 οικοδομικών τετραγώνων για την ανέγερση 
κατοικίας και του 3 οικοδομικού τετραγώνου για την ανέγερση αίθου¬ 
σας συγκεντρώσεων και καταστημάτων. 

β) Κοινοχρήστων χώρων, χώρων πρασίνου, χώρων στάθμευσης αυ¬ 
τοκινήτων, χώρου παιδικής χαράς, χώρου πλατείας, πεζοδρόμων όπως 


φαίνεται στο χρωματισμένο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 62181/1990 πράξη του και που αντίτυπό 
του σε φωτοσμίκρυνση δημοσιεύεται με το παρόν διάταγμα. 

Άρθρο 2 

Στα πρόσωπα των οικοπέδων που βρίσκονται στα παραπάνω οικοδο¬ 
μικά τετράγωνα επιβάλλεται προκήπιο δύο (2) μέτρων όπως φαίνεται 
στο ίδιο διάγραμμα. 

α , 

Άρθρο 3 

Οι όροι και περιορισμοί δόμησης των οικοδομήσιμων χώρων που κα¬ 
θορίζονται με το άρθρο 1 παρ. (α) του παρόντος ορίζονται ως εξής: 

1. Μέγιστο ποσοστό κάλυψης: 45%. 

2. Συντελεστής δόμησης: Για τα οικοδομικά τετράγωνα 2, 4; 5, 7 
ένα και είκοσι εκατοστά (1,20). 

Για τα οικοδομικά τετράγωνα 1 και 6: εβδομήντα εκατοστά (0,70). 

Για το οικοδομικό τετράγωνο 3 τριάντα πέντε εκατοστά (0,35). 

3. Μέγιστο επιτρεπόμενο ύψος των ανεγερθησομένων κτιρίων για 
κατοικία: 

Κατά Γ.Ο.Κ., για τα καταστήματα και την αίθουσα συγκεντρώσεων: 
πέντε μέτρα και πενήντα εκατοστά (5,50). 

4. Πάνω από το μέγιστο επιτρεπόμενο ύψος των κτιρίων επιβάλλεται 
η κατασκευή στέγης. 

5. Για την έκδοση οικοδομικής άδειας απαιτείται μελέτη για την 
διευθέτηση των όμβριων υδάτων. 

Άρθρο 4 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 8 Δεκεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ , 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 




































